CELEX: 32014R0455
Language: hu
Date: 2014-04-29 00:00:00
Title: A Bizottság 455/2014/EU végrehajtási rendelete ( 2014. április 29. ) egyes áruk Kombinált Nómenklatúra szerinti besorolásáról

6.5.2014   
            
            
               HU
            
            
               Az Európai Unió Hivatalos Lapja
            
            
               L 133/31
            
         A BIZOTTSÁG 455/2014/EU VÉGREHAJTÁSI RENDELETE
   (2014. április 29.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikkének (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kódok alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 29-én.
      
         
            a Bizottság részéről,
         
         
            az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Álló helyzetű hidegvíz-adagoló készülék (ún. „vízhűtő”), körülbelül 124 cm magassággal és körülbelül 100 kg tömeggel.
                              A készülék hűtőrendszere egy kompresszorból és egy kondenzátorból áll.
                              A készülék tárolókapacitása 150 l és névleges hűtőteljesítménye 150 l/ó, ami óránként legfeljebb 750 pohár víz adagolását teszi lehetővé. 220 V váltóárammal (AC) működik.
                           
                        
               
                  8418 69 00
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8418 és a 8418 69 00 KN-kódok szövege határozza meg.
                  Az iváshoz történő vízhűtés önmagában nem minősül anyagok hőmérséklet-változás által történő kezelésének. Következésképpen a 8419 vámtarifaszám alá történő besorolás kizárt.
                  Ezért a készüléket más hűtő- vagy fagyasztókészülékként a 8418 69 00 KN-kód alá kell besorolni (lásd a HR Magyarázat 8418 vtsz-hoz tartozó magyarázatának I. (2) pontját is).
               
            
                  
                              2.
                           
                           
                              Álló helyzetű hideg- és melegvíz-adagoló készülék (ún. „vízadagoló”), körülbelül 97 cm magassággal és körülbelül 15 kg tömeggel.
                              A melegítő funkciót egy beépített elektronikus fűtőellenállás látja el, a hűtő funkciót pedig egy kompresszorból és kondenzátorból álló hűtőrendszer.
                              A vízadagolás palackból történik, amely a bemutatás során nem tartozik bele.
                              A készülék melegvíz-adagoló teljesítménye 5 l/ó, 85-92 °C közötti hőmérséklet-tartományban. A készülék hidegvíz-adagoló teljesítménye 2 l/ó, 4-8 °C közötti hőmérséklet-tartományban. A készülék 220 V váltóárammal (AC) és 100/550 W teljesítménnyel működik.
                           
                        
               
                  8516 10 11
               
               
                  A besorolást a Kombinált Nómenklatúra értelmezésére vonatkozó 1., 3. c) és 6. általános szabály, valamint a 8516, a 8516 10 és a 8516 10 11 KN-kódok szövege határozza meg.
                  A XVI. áruosztályhoz tartozó Megjegyzések 3. pontja értelmében a készüléket két alternatív funkció ellátására tervezték (a 8418 vtsz. alá tartozó más hűtőkészülék, valamint a 8516 vtsz. alá tartozó elektromos átfolyásos vagy tárolós vízmelegítő). Nem lehet meghatározni a készülék elsődleges funkcióját, mivel mindkét funkció ugyanolyan fontos a készülék használatához.
                  Ezért a készüléket elektromos átfolyásos vízmelegítőként a 8516 10 11 KN-kód alá kell besorolni.